ક્રાઇમ બ્રાન્ચે જે નંબર પરથી ફોન આવ્યો હતો તેને ટ્રેસ કરવાનું શરૂ કર્યું. ક્રાઇમ બ્રાન્ચના અધિકારીઓ જે ઝડપથી કામ કરી રહ્યાં હતા આ કિસ્સો તેટલો જ લાંબો ખેંચાઇ રહ્યો હતો. કાળી ચૌદશની રાત શહેરના બે બે પરિવાર માટે ગોજારી સાબીત થઇ રહી હતી તો પોલીસ માટે પણ પડકાર હતો. એક ૨૦ વર્ષની યુવતી અને તેના સાત વર્ષના પિતરાઇ ભાઇનું મણિનગરના રસ્તા પરથી અપહરણ થયું હતુ. પ્રિયંકા એક્ટિવા પર સનીને લટાર મારવા લઇને નીકળી હતી અને અપહરણ થયું હતુ. ફેક્ટરી માલિકનો પરિવાર ચિંતામાં ડૂબેલો હતો તો બીજી તરફ ક્રાઇમ બ્રાન્ચે અપહરણકારોનો જે નંબર ટ્રેસ કર્યો હતો તેનું લોકેશન સતત બદલાઇ રહ્યું હતુ.